Ir-Regolament tal-Kummissjoni (KE) Nru 2231/96
tat-22 ta' Novembru 1996
li jemenda l-Annessi I, II, III, IV, V, VI, VII, VIII, IX u XI tar-Regolament tal-Kunsill (KEE) Nru 3030/93 dwar ir-regoli komuni għall-importazzjoni ta' ċerti prodotti tas-tessuti minn pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3030/93 tat-12 ta' Ottubru 1993 dwar ir-regoli komuni għall-importazzjoni ta' ċerti prodotti tas-tessuti minn pajjiżi terzi [1], kif l-aħħar emendat bir-Regolament tal-Kummissjoni (KE) Nru 941/96 [2], u b'mod partikolari l-Artikolu 19 flimkien ma' l-Artikolu 17 tiegħu,
Billi ġew introdotti modifiki fin-nomenklatura magħquda applikabbli mill-1 ta' Jannar 1996;
Billi l-Kunsill iddeċieda bid-deċiżjoni tat-22 ta' Diċembru 1995 [3] li japplika fuq bażi temporanja il-Protokoll tal-kummerċ għal prodotti tas-tessuti nnegozjat ma' l-Islovenja;
Billi l-Kunsill iddeċieda bid-deċiżjoni tat-18 ta' Diċembru 1995 [4] li japplika buq bażi provviżorja l-ftehim li jemenda u jġedded il-ftehim dwar il-kummerċ fi prodotti tas-tessuti kif nnegozjat mal-Vjetnam;
Billi l-Kunsill iddieċieda bid-deċiżjoni tat-22 ta' Diċembru 1995 [5] li japplika fuq bażi provviżorja ż-żewġ ftehim fil-forma ta' minuti miftiehma dwar il-kummerċ fi prodotti tas-tessuti nnegozjat mal-Vjetnam;
Billi l-Kunsill iddeċieda b'deċiżjioni tat-22 ta' Diċembru 1995 li japplika fuq bażi provviżorja l-ftehim li jemenda u jġedded l-arranġamenti tal-kummerċ fi prodotti tas-tessuti nnegozjat mal-Marokk;
Billi l-Kunsill iddeċieda bid-deċiżjoni tat-22 ta' Diċembru 1995 [6] li japplika fuq bażi provviżorja l-ftehim li jemenda u, fejn hu xieraq, iġedded il-ftehim u l-protokolli tal-kummerċ fi prodotti tas-tessuti nnegozjati mal-Bulgarija, iċ-Ċina, ir-Repubblika Ċeka, l-Islovakkja u l-Uzbekistan;
Billi l-Kunsill iddeċieda b'deċiżjoni tat-22 ta' Diċembru 1995 li japplika fuq bażi provviżorja l-ftehim biex iġedded l-arranġamenti tal-kummerċ fi prodotti tas-tessuti ma' l-Eġittu, Malta u t-Tuneżija;
Billi l-Kunsill iddeċieda b'deċiżjoni tat-22 ta' Diċembru 1995 [7] li japplika fuq bażi provviżorja l-ftehim biex iġedded il-ftehim tal-kummerċ fi prodotti tas-tessuti nnegozjat mal-Federazzjoni Russa;
Billi l-Kunsill iddeċieda bid-deċiżjoni tat-22 ta' Diċembru 1995 [8] li japplika fuq bażi provviżorja l-ftehim li jemenda u, fejn xieraq, iġedded il-ftehim u l-protokolli tal-kummerċ fi prodotti tas-tessuti nnegozjati mal-Belarus, l-Ungerija, il-Polonja, ir-Rumanija u l-Ukrajna;
Billi l-Kunsill adotta nhar it-22 ta' Diċembru 1995 ir-Regolament (KE) Nru 3060/95 dwar l-arranġamenti għall-importazzjoni ta' ċerti prodotti tas-tessuti li joriġinaw minn Tajwan [9];
Billi l-arranġamenti dwar it-tessuti u l-ħwejjeġ mat-Turkija kienu waqfu wara l-bidu fis-seħħ tal-għaqda doganali bejn il-Komunità Ewropea u t-Turkija fl-1 ta' Jannar 1996;
Billi l-Kunsill iddeċieda b'deċiżjoni tas-26 ta' Frar 1996 [10] li jikkonkludi arranġamenti fil-qasam ta' aċċess għas-suq ma' l-Indja u l-Pakistan;
Billi l-Kunsill iddeċieda b'deċiżjoni tas-16 ta' Settembru 1996 [11] li japplika fuq bażi provviżorja l-ftehim li jemenda u jġedded il-ftehim dwar il-kummerċ fi prodotti tas-tessuti nnegozjati ma' l-Armenja, l-Ażerbajġan, il-Ġeorġja, il-Kazakhstan, il-Kyrgyzstan, il-Moldovja, it-Taġikistan u t-Turkmenistan;
Billi, wara l-adeżjoni ta' Membri ġodda fl-Organizzazzjoni Dinjija tal-Kummerċ (WTO), huwa meħtieġ li tiġi emendata l-lista ta' membri ta' l-Organizzazzjoni Dinjija tal-Kummerċ (WTO);
Billi dawn l-elementi fuq imsemmija jirrikjedu li jsiru emendi għall-Annessi I, II, III, IV, V, VI, VII, VIII, IX u XI tar-Regolament (KEE) Nru 3030/93 biex tittieħed konsiderazzjoni tat-tibdiliet introdotti u applikabbli dwar l-importazzjoni fil-Komunità ta' ċerti prodotti tas-tessuti li joriġinaw minn pajjiżi terzi fit-tifsira ta' l-Artikolu 19 tar-Regolament (KEE) Nru 3030/93;
Billi il-ftehim u l-arranġamenti hawn fuq imsemmija skond it-termini jew tad-deċiżjoni tal-Kunsill rigward il-konklużjoni jew l-applikazzjoni provviżorja tagħhom jew tal-ftehim jew l-arranġament, huma kollha applikabbli u kienu ġew applikati sa minn żmien f'diversi dati qabel id-data tal-bidu fis-seħħ tar-Regolament preżenti; billi l-Artikolu 20 tar-Regolament (KEE) Nru 3030/93 jippreskrivi li dak ir-Regolamenti u l-Annessi tiegħu "ma għandhom jikkonsititwixxu bl-ebda mod xi deroga mid-disposizzjonijiet la tal-ftehim bilaterali, protokolli jew arranġamenti dwar in-negozju fit-tessuti li l-Komunità kkonkludiet ma' pajjiżi terzi elenkati fl-Anness II jew ta' l-ATC f'dak li jirrigwarda l-membri tal-WTO elenkati fl-Anness XI u li, f'każi ta' diskrepanza, għandhom jgħoddu"; billi huwa għalhekk mhux strettament neċessarju li jingħata effett retroattiv għal dan ir-Regolament;
Billi l-miżuri previsti f'dan ir-Regolament huma skond l-opinjoni tal-Kumitat tat-Tessuti,
ADOTTAT DAN IR-REGOLAMENT:
Artikolu 1
L-Anness I tar-Regolament (KEE) Nru 3030/93 huwa sostitwit bl-Anness I ta' dan ir-Regolament.
L-Anness II tar-Regolament (KEE) Nru 3030/93 huwa sostitwit bl-Anness II ta' dan ir-Regolament.
L-Anness III tar-Regolament (KEE) Nru 3030/93 huwa sostitwit bl-Anness III ta' dan ir-Regolament.
L-Anness IV tar-Regolament (KEE) Nru 3030/93 huwa sostitwit bl-Anness IV ta' dan ir-Regolament.
L-Anness V tar-Regolament (KEE) Nru 3030/93 huwa sostitwit bl-Anness V ta' dan ir-Regolament.
L-Anness VI tar-Regolament (KEE) Nru 3030/93 huwa sostitwit bl-Anness VI ta' dan ir-Regolament.
L-Anness VIa u t-Tabella A ta' l-Anness VIa tar-Regolament (KEE) Nru 3030/93 huma mħassra.
L-Anness VII tar-Regolament (KEE) Nru 3030/93 huwa sostitwit bl-Anness VII ta' dan ir-Regolament.
L-Anness VIII tar-Regolament (KEE) Nru 3030/93 huwa sostitwit bl-Anness VIII ta' dan ir-Regolament.
L-Anness IX tar-Regolament (KEE) Nru 3030/93 huwa sostitwit bl-Anness IX ta' dan ir-Regolament.
L-Anness XI tar-Regolament (KEE) Nru 3030/93 huwa sostitwit bl-Anness X ta' dan ir-Regolament.
Artikolu 2
Dan ir-Regolament jidħol fis-seħħ fil-jum ta' wara il-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Novembru 1996.